विद्यालय तहको कुरा गर्दा केही साता लगाएर सम्पन्न गरिने छोटो फर्म्याटको प्रतियोगिताले मात्र पनि विद्यालय तहको क्रिकेट प्रतियोगितालाई पूर्णता दिँदैन। नेपालले विद्यालय तहमा दुई वा तीन दिवसीय क्रिकेटको सुरुवात तत्कालै नगर्ने हो भने भविष्यमा पनि नेपाली क्रिकेट राम्रो संरचनाको अभावमा गुज्रिरहेको हुन्छ। वर्तमानमा हामीले नेपाली क्रिकेट खेलाडीहरूको सबैभन्दा ठूलो समस्याको रुपमा खेलको दौरान स्ट्राइक रोटेटलाई लिन सकिन्छ र यसको समाधान सुरुवात बाट नै यसको अभ्यास बाहेक अरु कुनै माध्यमबाट सम्भव छैन।
